Marko Kvasina. Marko Kvasina (; 1996-yil 20-dekabrda Xorvatiyada tugʻilgan) — Xorvatiyalik futbolchi, „Göztepe“ futbol klubi hujumchisi. Klublardagi faoliyati. Marko Kvasina Avstriyaning „Wien“ futbol klubi tarbiyalanuvchisi hisoblanadi. 2014-yil 22-noyabrda u Avstriya Bundesligasida „Admir“ futbol klubiga qarshi debyut qilgan. 13-dekabr kuni „Grödig“ futbol klubiga qarshi kechgan bahsda Marko Kvasina Avstriya terma jamoasi safida ilk golini raqib darvozasiga kiritgan. 2017-yilning iyul oyida Marko Kvasina Gollandiyaning „Twente“ jamoasiga oʻtgan va klub bilan toʻrt yillik shartnoma imzolagan. 13-avgust kuni „Feyenoord“ futbol klubiga qarshi oʻyinda u Erediviziyada debyut qilgan. 2018-yilning yozida Marko Kvasina Avstriyaga qaytib, „Mattersburg“ futbol klubi futbolchisiga aylangan. 28-iyul kuni „Altach“ futbol klubiga qarshi oʻyinda u yangi jamoada debyut qilgan. Xuddi shu oʻyinda Marko Kvasina „Mattersburg“ futbol klubi safidagi ilk golini urgan. 2020-yilning yozida Kvashina Belgiyaning „Oostende“ futbol klubiga koʻchib oʻtgan. 10-avgust kuni u Jupilligada „Beerschot“ futbol klubiga qarshi debyut qilgan. 2021-yilning 12-yanvarida „Eupen“ futbol klubi qarshi bahsda Marko Kvasina „Oostende“ safida birinchi golini urgan. 2022-yil boshida Marko Kvasina Shveytsariyaning „Luzern“ futbol klubiga ijaraga oʻtgan. 20-fevral kuni „Servette“ futbol klubiga qarshi oʻyinda u Shveysariya Superligasida debyut qilgan. Oʻsha oʻyinda Marko Kvasina „Luzern“ futbol klubi safida ilk golini urgan. Xalqaro faoliyati. 2015-yilda Marko Kvasina Avstriya yoshlar terma jamoasi tarkibida Gretsiyada boʻlib oʻtgan yoshlar oʻrtasidagi Yevropa chempionatida ishtirok etgan. Turnirda u Ukraina, Gretsiya, Fransiya jamoalariga qarshi oʻyinlarda ishtirok etgan. Ukrainaliklarga qarshi kechgan bahsda Marko Kvasina „dubl“ni amalga oshirgan. Marko Kvasina 2019-yilda Avstriya yoshlar terma jamoasi tarkibida Italiyada boʻlib oʻtgan yoshlar oʻrtasidagi Yevropa chempionatida ishtirok etgan. Turnirda Marko Kvasina Daniya jamoasiga qarshi oʻyinda maydonga tushgan.